Safata 1 
1-25 Godima nesia ui. 
1-5 Godima ure ini nasini ini 
sirorari uite i nasini ue bou utawa 
ui , Godinu Imumu Kotof u ogoro 
inareda yawotebiro dumu torowa 
ibebi. Godima wei ario ua weiro 
ario uiro Godima erina kobererau ui 
Godima i ario ini dumu ini beberite 
i ariona kowa weite wei i dumuna 
dumu weiro dumu ini kowa ini. i 
waina kowa demurai. 
6-13 Godima weiro goso ogoroma 
amuiro ewana ure, Godima wei. I 
waina kowa sadei. Godima weiro ogo 



nesia fira uite kabesi demurairo 
ibiro rarara nasini amuiro Godima 
weiro ana oma ini duko ini dimua 
damua ini idina madina ini i 
nasiniroma waraeta ememetu nesia 
fariro aika maika warataita. I 
waina kowa rarogonu. 
1 4 - 1 9 Godima weiro kowa ini sakara 
ini muina ini fariro Godima i 
kowana kowanu ario Dana uite sakara 
ini muina ini dumunu ario uiro 
ibinita. Kowa ini sakara ini muina 
ini ibinitaba nasiniro ario ibinu. 
I ario ibinitaba moana kowa obi 

matasu. Moana kowa obi matawa. 
Moana kowa waiya utebaita. Moana 



kowa daurebaita. I waina kowa mui 

sadei eno mui sadei eno. 

20-25 Godima weiro erio egi nesia 

fatate ibeda emanu torowa dore 

dirigari utebita. Nono weiro 

gasira nesia fatate ibeda babaka 

dore dirigari utebita. I waina 

kowa enabirage bunuba (5) . Godima 

weiro nasiniro inareta ememetu nesia 

ido fatate ibeda dore dirigari 

utebita. Godima me ibeta ememetuba 

idina madina ana tai tai ini ietata 

nesia mai. 

Safata 2 

1:26-2:25 Godima erne ubu ui. 

Aruma ini amara ini Danu aika 
ari ubu ui. Godima sakai munite i 

amara ubu uite danu ibo ebaro oeno 
saniro uyarite neno saniro Godi i 
amara danu ifu Adamu mami. Godima 
Idani orofa ogobai dera waiya waite 
Adamu woure ane odi. I waiyaro ana 
faiyawere inaibebita. Moana ananu 
tai, kobere ieta tai. Mui wiroeta 
ana waiya abanaro inaibebiro i 
uwara danu tai ifitaitana da 
uifitaita. Iba Godi danu ifu 
wiroeta ana mami. Mui iwata ana 
waiya abanaro inaibebiro i uwara 
danu tai ifitaitana nesia iwata 
ufitaita. Iba Godima danu ifu 
iwata ana mamite Godima Adamuba wei 
ewa waiya yawoteda nesia ana tai tai 

itebeate iwata ana tai da ifaro weite 
wei ifasuna kobererau ini siosawere 
ini nesia iwata ufasuba da ifaro 
weite wei ifasuna uifasuba weite 
aduma uriki Adamubai wo fariro 
Adamuma emanu ifu mame me siniro 
Godima erina Danu ubu ueta Adamu ari 
me. Ido wei Adamu danu aika ibinuna 
ba me. Iba danu aweta ubu umaro dawa 
durua ufiro ibifisisi wei. Godima 
Adamu nauta kunawere ma ainite danu 
jajago tai munite garari uite taima 
aweta ubu ui. Duburo Adamu uyarina 
Godima aweta munite amarabai mairo 
erite wei a na ari. Godima nanu 
jajago taima a ubu usinuba anu ifu 



aweta mamatane wei. Iba amara danu 
danua ini danu damama ini ibebe 
ekodeibitate aweta muneibitate danu 
danua ini danu damama ini su aika 
uteibitaita. Godima emaba wei 
kuaboro munebeawate oma ana ini 
aduma uriki ini ewa nasiniro inareta 
ememetu ini erawa nautawa ini ane ane 
yawotebeawa wei • Boderewere i aweta 
ini awera wadia me, ofe torowa ibeda 
maru utawa uta. Godi Danu ubu ueta 
nesia erina kobererau. I waina kowa 
sikisi (6) enabirage bunuba enabirage 
demurai. Godi Danu waiya ue me 
sin iba kowa seweniro imoiteda i 
kowanu ifu aika mami. 

Safata 3 
1-24 Erne sara siosa uta . 

1 - 7 Bodere towi bef oro bunawereba 

awetaba wei Godima aba ane wenu? 

Ana tai tai nesia da ifawaro eno 

wenu? weiro awetama wei ana tai 

tai nesia ifutu. Waiya abanaro 

inaibinu ana tai da ifutu. 

Burifutuna uifutu weiro towima 

iruite wei i tai ifawaisina da 

uifawate iwata kobererau ini iwata 

siosa ini ufawate i ana tai 

ifawaisina Godi Dawa ari sibawaisi. 

Godi ewa Dawa iwata utasu weiba 

aweta ana tai erite danu unu mubie 

uiba mui tai mune ite aweraba mui 

mairo iro iwata usite ofe torowa 
ibebe esite boruba tata derawere 
musite yusi. 

8-21 Dumu dumu waiyaro Godima 
inarebiro rurua nausite feasiro 
Godima i amaraba yua wei aboro 
fearibinu? weina i amarama wei anu 
wate tanana naunete ofe torowaba 
iba iyanete feanea we iro Godi wei 
anama aba ofe torowa wenu? weite wei 
etei kakara ana tai isinu aba me? 
weina Adamu wei etei aweta ana naba 
mairo dana ana tai masinuro ine 
we iro i awetama wei etei towima na 
irusinuro ine weiro Godima towiba 
wei irusinuba a ma siosa utatane 

weite wei desinima nasiniro wairu 
wairu ue inareda anu ieta fukewi 
itebea weite nono wei anu nanatu ini 
etei awetanu kuaboro uraneibitaro 
danu buri edu ma oferi ufaro anu 
kofiri amune mumujegari ufisu weite 
awetaba wei aruma amara mubae uteda 
oferi woureibate anu awe r aba anu unu 
uteibasuba daido imuteibasu. Anu 
awera a yawofisu weite Adamuba wei 
ewa usinuba uru ini koe ini 
waraf itaitaba waiya derawere 
uteibate iteibasu. Ainewaure daido 
uteibasu weite wei i nasinima a ubu 
ueba nono a nasini sibasu wei. Godi 

eginu ofe munite barueta ubu uite 

Adamu ini danu awetaba mairo barusi. 
Adamu danu awetanu ifu Iwi mamiba 
i uwara nesia yanu baya dawabairoma 
ya sirorari usi. 

22-24 Iwi ini Adamu iwata kobererau 
ini siosa ini usiba i wiroeta ana 
tai iotaba Godima i aweta ini awera 
waiya kebiro odiro anisi. Godima 
aneru sadei waiya gigirari odiro 
yafa kaiya, ina ari ma owere owere 
utebisite i wiroeta ana garari 
utebisiro i aweta ini awera kobere 
waiya ido ekoisite mui orofaro 
anisite waiya utebisi. 

